PATVIRTINTA

Užvenčio kultūros centro direktoriaus

2021 m. sausio 29 d.Nr.V-5

**UŽVENČIO KULTŪROS CENTRO 2021 – ŲJŲ METŲ VEIKLOS PLANAS**

Užvenčio kultūros centras– tai daugiafunkcis kultūros centras, kuris savo veikla puoselėja etninę kultūrą, mėgėjų meną, kuria menines programas, plėtoja edukacinę, pramoginę veiklą, tenkina bendruomenės kultūrinius poreikius ir organizuoja profesionalaus meno sklaidą, rengia edukacinius, pramoginius ir kitus renginius, organizuoja valstybinių švenčių, atmintinų datų paminėjimą, rūpinasi vaikų, jaunimo ir suaugusiųjų laisvalaikio užimtumu, meniniu ugdymu. Kultūros centras siekia savo veiklą vienyti su visomis organizacijomis, palaiko ryšį su seniūnija, kaimo bendruomenėmis, gimnazija, muziejumi ,bažnyčia.

Užvenčio kultūros centro (toliau – Kultūros centras) 2021 metų veiklos planas – institucijos veiklos planavimo dokumentas, kuriame suformuluoti Kultūros centro 2021 metų tikslai, uždaviniai šiems tikslams pasiekti, suformuluotos priemonės ir konkretizuoti rezultatų pasiekimo rodikliai. Užvenčio kultūros centras, vykdydamas savo veiklą, vadovaujasi Kelmės rajono savivaldybės tarybos 2020 m. gruodžio 17 d. sprendimu Nr. T-391 „Dėl Kelmės rajono savivaldybės 2021–2023 metų strateginio veiklos plano patvirtinimo" patvirtintu Kelmės rajono savivaldybės 2021-2023 m. strateginiu veiklos planu. Kelmės rajono savivaldybės administracijos direktoriaus 2020 m. gruodžio 18 d. įsakymu Nr. A-1239 „Dėl 2021 m. rajono kultūrinės veiklos prioritetų bei prioritetinių krypčių patvirtinimo“.

Kultūros centrui priklauso Vaiguvos skyrius. Užvenčio kultūros centras tenkina kultūrinius poreikius penkiose seniūnijoje įsikūrusiose kaimo bendruomenėse: Užvenčio, Kolainių, Minupių, Pašilėnų, Junkilų.

**Veiklos plano paskirtis** – užtikrinti Užvenčio miesto ir aplinkinių kaimų visų socialinių grupių bendruomenės narių kultūrinių poreikių tenkinimą, siekiant didesnio visuomenės narių dalyvavimo kultūroje ir jos vartojimo, vietinės etninės kultūros gyvybiškumo ir tęstinumo stiprinimo, teikiamų kultūrinių paslaugų kokybės bei įvairovės gerinimo.

2021 m. Kelmės r .kultūrinės veiklos prioritetas: 1.**Kelmės rajono matomumo didinimas per kultūros prizmę.**

2021 m.Kemės r. kultrūrinės veiklos prioritetinė kryptis 1.1 **Kultūros įstaigos įvaizdžio formavimas, dėmesys veiklos viešinimui.**

|  |  |  |  |  |  |
| --- | --- | --- | --- | --- | --- |
| Eil.Nr. | Priemonė | Priemonės aprašymas | Vykdytojai | Vykdymo laikotarpis | Laukiami rezultatai |
| 2.1 | Informacijos sklaida, reklama. | Skleisti informaciją apie Kultūros centro ir skyriaus kultūrinę veiklą, internetinėje svetainėje www.uzvenciokc.lt. Facebook paskyroje Užvenčio kultūros centras, spaudoje bei kitose informavimo priemonėse. | Administarorė | Nuolat | Atliktas įvaizdžio formavimas, ryšių su visuomene plėtojimas ir sklaida apimant kuo platesnę auditoriją, skatinimas bendruomenę domėtis kultūriniais produktais. |
| 2.2 | Glaudesnių bendradarbiavimo ir bendravimo ryšių plėtojimas kultūrinės veiklos organizavimo klausimais | Bendradarbiavimas su kitomis Lietuvos įstaigomis, asociacijom ir institucijom, Kelmės rajono ir kitais Lietuvos kultūros centrais, kraštotyros muziejumi, biblioteka, gimnazija | Direktorius, administratorė meno vadovai | Visus metus | Kartu rengiami renginiai su Šatrijos Šatrijos Raganos gimnazija: Vasario 16 , Projektas „Motina, Žemė, Tėvynė“, „ Venta, Venta, Venta – Tu žemaičiui šventa“ Užgavėnių šventė su lopšeliu – darželiu, senelių namais, Junkilų biblioteka Su kraštotyros muziejumi ir dvaro malūnu „Užventis Art“ir Valstybės diena. Su biblioteka, Kolainių daugiafunkciu centru Kovo 11 šventė.Su Užvenčio krašto bendruomenėm, seniūnija kopūstienės virimo čempionatas , eglutės įžiebimo šventė. Mėgėjų meno kolektyvų programų kultūriniai mainai: Zyplių dvaro kapelos dalyvavimas šventėje „ Venta, Venta, Venta – tu žemaičiui šventa“ , Stiizuotos kapelos „ „Geri Vilkai“, (Šiaulių r.)vokalinės grupės „Optimistai“ (Telšių r.)„koncertai Užventyje. Kapelos „Venta“ koncertai Gruzdžiuose, Pagramantyje, Raudondvaryje..Bus parengtas projektas su Šaukėnų kultūros ir amatų centru |
| 2.3 | Projektinė veikla | Pateikti bent du projektus LKT | Administratorė | Visus metus | Pritrauktos papildomos lėšos, įgyvendinti kultūrinės veiklos projektai, sustiprinta materialinė bazė. |
| 2.4 | Kultūrinių renginių organizavimas | Koordinuoti įvairių renginių, valstybinių švenčių, paminėtinų datų, koncertų, spektaklių ir kt. organizavimą, naujų meninių projektų kūrimą; | Meno vadovai, kultūrinių renginių organizatorius | Visus metus | Organizuoti kultūriniai renginiai, parengtos ir pristatytos programos, projektai  Atminties valanda„ Tikime laisve“, Čia Lietuva“ .Renginys , skirtas Nepriklausomybės dienai paminėti, „Pinu vainiką Lietuvai“ kovo 11, Valstybės dienos paminėjimas |

2021 m. Kelmės r .kultūrinės veiklos prioritetas: 2.**Kūrybingos asmenybės ugdymas kultūros ir meno priemonėmis**.

2021 m.Kemės r. kultrūrinės veiklos prioritetinė kryptis:**2.1. Tradicijų, papročių ir istorinės atminties puoselėjimas**

3 lentelė

|  |  |  |  |  |  |
| --- | --- | --- | --- | --- | --- |
| 3,1 | Meninės saviraiškos ir meninių poreikių ugdymas ir tenkinimas | Koordinuoti mėgėjų meno kolektyvų atsiradimą, skatinti ieškoti naujų renginių formų | Direktorius,meno vadovai | Visus metus | Suburtas bent vienas naujas mėgėjų meno kolektyvas  Surengtas šokių konkursas – festivalis, remiantis Tera astra idėjomis, puoselėjant dainuojamąją poeziją organizuotas bardų festivalis „Tenai, prie Ventos “ |
| 3.2 | Etninės kultūros apsaugos ir tęstinumo, vietos tradicijų išsaugojimo užtikrinimas | Užtikrinti etninės kultūros sklaidą ir prieinamumą,;  gaivinti ir puoselėti, meniškai įprasminti ir perteikti etninės kultūros pavyzdžius, populiarinti senąsias liaudies tradicijas, kulinarinį paveldą | Meno vadovai, renginių organizatorė | II – IV ketvirtis | Nuosekliai ir kryptingai puoselėjamos Žemaitijos krašto istorinės ir kultūrinės tradicijos.  Bus parengti 4 renginiai: Atvelykio kūrybinės dirbtuvės, Rasų šventė, Žolinių, Kopūstienės virimo čempionatas |
| 3.3 | Neformalaus vaikų švietimo ir vasaros poilsio programų vykdymas, | Organizuoti Neformalaus vaikų švietimo ir vasaros poilsio programų įgyvendinimą;  tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais | Meno vadovai, renginių organizatorė | Sausis - liepa, rugsėjis – gruodis | Vaikų ir jaunimo teatrų festivalis “ Vaidiname draugams” Tarptautinė vaikų gynimo diena, vasaros poilsio stovyklos |

**4.Ūkinė veikla**

|  |  |  |  |  |  |
| --- | --- | --- | --- | --- | --- |
| 4.1. | Šokių salės remontas | Sienų apšiltinimas, garso izoliacija | Direktorius | III –IV ketvirtis | Šiltesnė salė, kokybiškesnis garsas |
| 4.2. | Kieto kuro katilų keitimas | Perėjimas prie granulinio šildymo | Direktorius | III –IV ketvirtis | Mažesnės kuro sąnaudos |
| 4.3 | Statinio priežiūra | Kultūros centro pastato techninės būklės stebėjimas | Direktorius | Visus metus | Laiku pastebėti ir pašalinti statinio defektai |
| 4.4 | Viešųjų pirkimų vykdymas | Parengti viešųjų pirkimų planą, sistemingai vykdyti viešuosius pirkimus. | Administratorė | Visus metus | Efektyvesnis įstaigos lėšų panaudojimas. |

Kultūros centro direktorė Odeta Kuličauskienė